3 คนนำร่วมรอบแรก กอล์ฟอินโดนีเซีย มาสเตอร์ 
วันนี้ (12 ธ.ค.2562) ผู้สื่อข่าวรายงานว่า การแข่งขันกอล์ฟ เอเชี่ยน ทัวร์ รายการอินโดนีเซีย มาสเตอร์ ซึ่งเป็นรายการรองสุดท้ายของฤดูกาล แข่งขันที่สนาม รอยัล จากาต้า กอล์ฟ คลับ ในจากาต้าสำหรับการเล่นรอบแรกจบลงไปเมื่อช่วงเย็นที่ผ่านมา ผลปรากฏว่า ตำแหน่งผู้นำมีคะแนนเท่ากันถึง 3 คน ที่ 7 อันเดอร์ ได้แก่ คีธ ฮอร์น โปรจากแอฟริกาใต้ สตีเฟ่น เจฟเฟอร์ส โปรจากออสเตรเลีย และนาราจี อี รามานปูตรา นักกอล์ฟสมัครเล่นจากสิงคโปร์ส่วนโปรไทยมีแข่งขันรายการนี้หลายคน แต่คนที่ทำผลงานดีที่สุด คือ พรหม มีสวัสดิ์ มีคะแนน 5 อันเดอร์ อยู่ที่ 6 ร่วม ขณะที่อติวิช เจนวัฒนานนท์ รัฐนน วรรณศรีจันทร์ และกัญ เจริญกุล มีคะแนนเท่ากันที่ 4 อันเดอร์ อยู่ที่ 8 ร่วมขณะที่ภูมิ ศักดิ์แสนศิลป์ แชมป์เก่า รอบแรกคะแนนไม่ดี โดยทำไป 1 โอเวอร์ อยู่ที่ 85 ร่วมทั้งนี้ เมื่อจบจากรายการนี้จะเป็นรายการส่งท้ายฤดูกาล คือ ไทยแลนด์ มาสเตอร์ ที่ จ.ชลบุรี ช่วงระหว่างวันที่ 19-22 ธ.ค.นี้
การแข่งขันกอล์ฟ เอเชี่ยน ทัวร์ รายการอินโดนีเซีย มาสเตอร์ รอบแรก มีผู้นำร่วม 3 คน ที่ 7 อันเดอร์ คือ คีธ ฮอร์น สตีเฟ่น เจฟเฟอร์ส และนาราจี อี รามานปูตรา
คีธ ฮอร์น,รัฐนน วรรณศรีจันทร์,อติวิช เจนวัฒนานนท์